ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

 ΑΝΑΚΟΙΝΩΣΗ

 2/7/2015

Ο ΔΣΑ έγινε αποδέκτης καταγγελιών συναδέλφων δικηγόρων που διορίσθηκαν αντιπρόσωποι δικαστικής αρχής για το δημοψήφισμα της 5ης Ιουλίου 2015, σύμφωνα με τις οποίες κατά την παραλαβή των διορισμών τους ως δικαστικών αντιπροσώπων από την Εισαγγελία Πρωτοδικών της Αθήνας, δεν τους ζητήθηκε η επίδειξη της αστυνομικής ταυτότητας ή εξουσιοδότησης.

Λόγω της σοβαρότητας του θέματος, ο ΔΣΑ επισημαίνει στην Εισαγγελία Πρωτοδικών της Αθήνας να επιληφθεί σχετικά εξετάζοντας την βασιμότητα των καταγγελιών ώστε να λάβει όλα τα απαραίτητα μέτρα προκειμένου να διασφαλισθεί η ομαλή πρόοδος της εκλογικής διαδικασίας.